Browsing by Author "Burner, Tony"
Burner, Tony; Baraas, Rigmor C.; Falkenberg, Helle K. (Journal article; Peer reviewed, 2011) LINDA.meiden viert Internationale Vrouwendag (en YouTube helpt mee) - LINDA.nl
08.03.2018 | 01:05 UUR | Stephanie Kersbergen Zamudio: ‘Goud is my woorde’ | Netwerk24
Zamudio: ‘Goud is my woorde’
Die omslag van Jennifer Zamudio se nuwe CD, Goud Is My Woorde.Foto:
Jennifer Zamudio het onlangs haar twaalfde album vrygestel en hierdie Afrikaanse CD met veertien liedjies beloof om ’n groot sukses te wees.
Dié Velddriwwer het geen bekendstelling in die Suid-Afrikaanse musiekbedryf nodig nie en as daar een ding is wat hierdie dinamiese sangeres nog altyd baie goed reggekry het, is dit om haarself en die musiek wat sy maak, keer op keer te vernuwe en om elke keer met ’n splinternuwe, vars produk vorendag te kom.
Haar jongste album, Goud Is My Woorde, gaan sonder twyfel weer ’n sukses wees en ’n breë mark sal daarby aanklank vind.
“Ek het baie jong musikante gebruik om my met die album te help en ek is baie trots op die eindproduk. Dis modern, in pas met die hedendaagse klanke en steeds heerlike lekkerluister-musiek,” sê Jennifer.
Die album Goud Is My Woorde is Jennifer se 12de en sy is hierdie jaar reeds 18 jaar in die musiekbedryf werksaam.
Een van die mees onlangse hoogtepunte van haar sangloopbaan is die Ghoema-prys wat sy verlede jaar vir haar Country-album ontvang het.
Die meesleurende Tot Die See Opdroog is ’n liedjie wat Jennifer spesiaal vir haar pa geskryf het ná sy dood en baie mense sal hulle met hierdie lied kan identifiseer.
Jennifer het Anneli van Rooyen se treffer Ek glo pragtig verwerk en sy is vir seker een van die min dapper vroue wat al haar hand aan ’n Neil Diamond-liedjie gewaag het. Haar weergawe van sy bekende “I am I Said”gaan gewis ook aftrek kry.
Die duet saam met Juandre Marais “Gee Jou Liefde Net Vir My”is nog ’n hoogtepunt op die album.
Jennifer is een van die kunstenaars in Suid-Afrika wat steeds gereeld optree en konsert hou en ondervinding het haar geleer dat om te toer die doeltreffendste manier is om haar musiek by mense en haar aanhangers te kry.
Sy lewer gereeld vertonings en hoewel dit harde werk is, het dit haar nog nooit afgeskrik nie.
Ná byna 20 jaar in die bedryf, is sy steeds mal oor haar werk.
“Dis regtig nog altyd vir my lekker om te kan sing en ek beskou dit as ’n voorreg dat ek my passie kan uitleef en elke dag iets kan doen waarvan ek regtig baie hou.”
. Die CD-bekendstelling word
Vrydag 24 Augustus by die Riviera Hotel in Velddrif gehou. Die vertoning begin 20:00 en kaartjies kos R120 per persoon. Besprekings kan by 022 783 1137 gedoen word.